CELEX: 31992R2420
Language: el
Date: 1992-08-18 00:00:00
Title: Κανονισμός (ΕΟΚ) αριθ. 2420/92 του Συμβουλίου της 18ης Αυγούστου 1992 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο

Avis juridique important

|

31992R2420

Κανονισμός (ΕΟΚ) αριθ. 2420/92 του Συμβουλίου της 18ης Αυγούστου 1992 για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο  

Επίσημη Εφημερίδα αριθ. L 237 της 20/08/1992 σ. 0014 - 0014

ΚΑΝΟΝΙΣΜΟΣ (ΕΟΚ) αριθ. 2420/92 ΤΟΥ ΣΥΜΒΟΥΛΙΟΥ  της 18ης Αυγούστου 1992  για την προσωρινή αναστολή των εισαγωγικών δασμών του κοινού δασμολογίου για ορισμένα μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων  καλαμποκιού που λαμβάνονται με υγρή μέθοδοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι προέκυψαν διιστάμενες απόψεις μεταξύ των αρχών των Ηνωμένων Πολιτειών της Αμερικής και της Κοινότητας σχετικά με την εφαρμογή των αποτελεσμάτων των διαβουλεύσεων που διεξήχθησαν στα πλαίσια της Γενικής Συμφωνίας Δασμών και Εμπορίου (ΓΣΔΕ) βάσει του  άρθρου ΧΧΙΙΙ, ενόψει της παγιοποίησης των δασμών κατά την εισαγωγή των καταλοίπων της αμυλοποιίας καλαμποκιού, και τα οποία αποτέλεσαν αντικείμενο του "Memorandum of Understanding" της 15ης Οκτωβρίου 1991-  ότι, εν αναμονή λύσης του προβλήματος, είναι σκόπιμο να ανασταλεί προσωρινά η είσπραξη των δασμών κατά την εισαγωγή των εν λόγω εμπορευμάτων, για την περίοδο από 1ης Ιανουαρίου μέχρι 31 Οκτωβρίου 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται από 1ης Ιανουαρίου μέχρι 31 Οκτωβρίου 1992, η είσπραξη των εισαγωγικών δασμών του κοινού δασμολογίου για τα προϊόντα που περιγράφονται κατωτέρω:  ex 2309 90 31 Μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή μέθοδο, περιεκτικότητας, κατά βάρος, που μετράται σε ξερή ύλη,  - σε πρωτεΐνες, κατώτερης ή ίσης του 40 %, και  - σε λιπαρές ουσίες, κατώτερης ή ίσης του 4,5 %, σύμφωνα με τη μέθοδο Α που αναφέρεται στο παράρτημα Ι της οδηγίας 84/4/ΕΟΚ της Επιτροπής (1)-  ex 2309 90 41 Μείγματα καταλοίπων της αμυλοποιίας καλαμποκιού και καταλοίπων της εξαγωγής λαδιού φύτρων καλαμποκιού που λαμβάνονται με υγρή που λαμβάνονται με υγρή μέθοδο, περιεκτικότητας κατά βάρος, που μετράται σε ξερή ύλη,  - σε άμυλο, κατώτερης ή ίσης του 28 %,  - σε πρωτεΐνες, κατώτερης ή ίσης του 40 %, και  - σε λιπαρές ουσίες, κατώτερης ή ίσης του 4,5 %, σύμφωνα με τη μέθοδο Α που αναφέρεται στο παράρτημα Ι της οδηγίας 84/4/ΕΟΚ της Επιτροπής.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Αυγούστου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. L 15 της 18. 1. 1984, σ. 28.